இவ்வாறு பல கட்டுப்பாடுகளுடன் நேர்மையாக நடத்தப்பட்டது குரூப்- II தேர்வு. 3631 காலியிடங்களுக் கான இந்த தேர்வு ஆகஸ்ட் 12, ஞாயிற்றுகிழமை நடைபெற்றது. 32 மாவட்டங்களில் 116 மையங்களில் 2645 தேர்வறைகளில் 6. 4 லட்சம் பேர் தேர்வை எழுதினர். சிறப்பான முறையில் தேர்வை நடத்தியதாக தேர்வாணையம் நிம்மதியிலிருந்தபோது வினாத்தாள் அவுட் ஆகிய செய்தி சேனல்களில் வெளியானது. ஆண்டு கணக்கில் இரவு- பகலாக படித்து தேர்வு எழுதியவர்களும், நேர்மையான தேர்வை நடத்த கடுமையாக உழைத்த தேர்வாணையத் தலைவரும், செயலரும் வேதனையடைந்தனர்.